Den Vest-Sjællandske Avis, 1823-04-19
Denne Biergryg, som er aldeles bedækket med Huse, indeholder fleere meget folkerige Qvarteerer, som blot ere beboede af Muselmænd. Kl. 9 om Morgenen faae man paa den halve Høide, af Bierget en Lue, som syntes at slaae og fra en Tyrkisk Badstue. En heftig Søndenvind drev den hen paa Naboehusene, hvor den greb saa heftig om sig, at efter en halv Times Forløb stod fleere Rækker af Huuse i fuld Flamme. Politiet, og de militaire Auctoriteter med Storveziren og Capudan Pascha i Spidsen ilede til for at slukke; men de snevre Gader og Vindens Heftighed tilintetgjorde enhver Bestræbelse. Allerede havde Jlden naaet den øverste Plads af Høien og var i Begreb med at ville angribe de Bygninger, som støde til Pera. Da Vinden Kl. 3 om Eftermiddagen pludselig sprang om fra Sønden til Norden, og drev Jlden i den modsatte Retning saavel paa Siden imod Tophana, som paa Bagsiden af Høien ned i den der liggende Fordybning. Nu faae man vel 20 forskiellige Jldstrømme, som forplantede Branden i alle Retninger og som tilintetgjorde ethvert Forsøg paa at standse den. Et uhyre Jldhav omsnoede den heele Høi. – Jlden nærmede sig til Artillerie Casernerne og Kanonstøberiet, hvor meget betydelige Forraad af Krudt, stedse opbevares. En stærk vedholdende Kanonade gienlød fra den Egn, hvori disse Bygninger ligge. Frygten for at Jlden skulde udbrede sig til Munitions-Depoterne opvakte Skræk og Bekymring. Til Lykke havde man havt Tid nok til at bortskaffe endeel af Krudtforraadet til Søes; Resten blev kastet i Havet. De ladte Kanoner bleve afskudte og mange maatte man fænke ned i Vandet. Jmidlertid havde Vinden langt ud paa Natten paa nye dreiet sig og nu blev Resten af de Huuse, som ligge ved Foden af Høien, langs med de Haver, som ligge ved TichukurBostan angreben af Jlden hvorved Qvarteret i Pera og først det Keiserlige Østerrigske Gesandtskabs Hotel kom i stor Fare. Den Keiserlige Jnternuntius, havde saasnart Jlden begyndte, kaldet 100 Matroser af de Østerrigske Skibe, som laae i Havnen til sig, og som bleve fordeelte paa de mod fatte Punkter og paa Tagene af de Bygninger, som høre til Hotellet, for at holde alt i Beredskab til at slukke. Med disse Anstrængelser lyk edes det at redde et Tyrkisk Huus, som stod i lys Lue kun faae Skridt fra Pallastet, og derved ogsaa Gesandtskabssekretairens Huus og de øvrige Bygninger. - Lord Strangford var neppe underrettet om den Fare, som truede disse Bygninger førend han, ledsaget af den Kgl. Preusiske Legations-Sekretair Miltiz, tilede til, forblev stedse paa de farligste Poster og forlod ikke Pladsen, førend Kl. 5 om Morgenen, da Jlden var standset paa alle Punkter, ligesom den nu ogsaa blev det paa den anden Side ved Havet og nogle Havepladser. Den Skade som denne Jldebrand har foraarsaget paa private og offentlige Bygninger, paa Oplag af Varer, paa Moscheer og Caserner er uberegnelig. Man kan gjøre sig et Begreb om Jldens Udstrækning naar man overeveie, at Omfanget af de afbrændte Pladser, som indbefatter Forstæderne Tophana, Fundukli, Salibozar og Kabarasch indtil Dolmabadschi udgjør over 3 Fierdingvei. Antallet af de afbrændte Huse og Boder kan omtrent anslaaes til 8000 i andre Efterretninger hedder det at 30,000 Huse ere afbrændte, men det er vist i en høi Grad, overdrevet, 5060 Moschier og Capeller ere afbrændte. Jkke mindre end 40,000 Mennesker ere nu huusvilde Det hedder nu at disse huusvilde Tyrker jage Grækerne i de andre Qvarterer ud af deres Huse og udøve de største Voldsomheder. Destoværre er ogsaa deres Antal ikke ubetydelig, som ere omkomne ved Jlden, hvilke enten formedelst Sygdom ikke kunne forlade deres Huse, eller som bleve indsluttede af Jlden. - Sultanen, lod strax uddeele 500 Punge iblandt de Nødlidende; Storveziiren og Storadmiralen fulgte hans Exempel. Store Qvantiteter af Brød og Levnetsmidler bleve skaffede tilveie. Enhver Familie hvoraf et Medlem var fraværende i Krigen erholdt en Understøttelse af 150 og de andre af 100 Piastre. Alle Classer af Jndvaanere kappedes med hinanden om at modtage de huusvilde Familier og den Velgiørenhed mod Trængende som er Muselmændene egen viiste sig ved denne Leilighed, i det skjønneste Lys. Den offentlige Rolighed og Sikkerhed er ikke et Øieblik bleven forstyrret. Dette modsiges nu af andre Efterretninger, som berette at man hvert Øieblik hører Tale om grove Excesser og Mord. Tyrkerne plyndre uforstyrret i Forstæderne; men Frankernes Huse i Pera ere blevne forskaanede ved de meget strænge Forholdsregler, som der ere tagne. For at ikke at den egentlige Stad, skulde sættes i Fare saa tillod Sultanen ikke Janitscharerne at begive sig til det Sted hvor Branden var Aarsagen til Jlden, skal være de Jamacks Misfornøielse over at de paa nye skulle indskibes til Archipelet, thi ingen vil meere lade sig indskibe til Morea. En panisk Skræk for de Græske Brandere har bemægtiget sig Tyrkerne, og for at forhindre nye Udrustninger skulle de have sat Jld paa Søe-Establissementerne; men som dog ere blevne lykkelig frelste; thi Arsenalet eller Tophana er ikke blevet afbrændt.